**Anexă**

 **la Hotărârea nr. 150/2022**

|  |  |  |
| --- | --- | --- |
| **MINISTERUL APĂRĂRII NAŢIONALE****Nr. \_\_\_\_\_\_\_ din \_\_\_\_\_\_\_\_\_\_\_\_\_ 2022** |  | **CONSILIUL JUDEȚEAN CLUJ****Nr. \_\_\_\_\_\_\_ din \_\_\_\_\_\_\_\_\_\_\_\_ 2022** |

**PROTOCOL**

**încheiat între Ministerul Apărării Naţionale şi Consiliul Județean Cluj privind punerea la dispoziţie, cu titlu gratuit, a ortofotoplanurilor în format digital, realizate în perioada 2010-2030, pentru întreg teritoriul administrativ al Județului Cluj**

Având în vedere solicitarea nr. ....................... din data de ...................................... transmisă în numele Președintelui Consiliului Județean Cluj și Hotărârea Consiliului Județean Cluj nr. ...................din .................2022,

în temeiul dispoziţiilor art. 5 alin. (2) din Ordonanţa de urgenţă a Guvernului nr. 75/2021 privind executarea serviciilor de aerofotogrammetrie şi de realizare a ortofotoplanurilor pe teritoriul României şi executarea serviciilor de digitizare şi actualizare a Sistemului de identificare a parcelelor agricole pentru Ministerul Agriculturii şi Dezvoltării Rurale în perioada 2021-2030,

se încheie prezentul protocol.

**Părţile protocolului:**

**MINISTERUL APĂRĂRII NAŢIONALE**, cu sediul în Bucureşti, str. Izvor nr. 110, sector 5, reprezentat prin **domnul VASILE DÎNCU**, ministrul apărării naţionale,

şi

**CONSILIUL JUDEȚEAN CLUJ,** cu sediul în Cluj-Napoca, cu sediul în Municipiul Cluj-Napoca, Calea Dorobanţilor nr. 106, Judeţul Cluj, reprezentat legal prin **domnul Alin Tișe**, având funcția de președinte, mandatat în baza Hotărârii Consiliului Județean Cluj nr. ...............din................2022,

au convenit încheierea prezentului protocol.

**Obiectul protocolului:**

**Art. 1.** - (1) Obiectul protocolului îl constituie punerea la dispoziţia Consiliului Județean Cluj, cu titlu gratuit, de către Ministerul Apărării Naţionale, a ortofotoplanurilor în format digital, realizate în perioada 2010-2030, pentru întreg teritoriul administrativ al județului Cluj.

(2) Punerea la dispoziţie a ortofotoplanurilor care fac obiectul prezentului protocol se realizează pe bază de proces-verbal semnat de către reprezentanţii legali ai Agenției de informații geospațiale a apărării „General de divizie Constantin Barozzi” şi ai Consiliului Județean Cluj.

**Structurile responsabile:**

**Art. 2.** - Structurile responsabile, desemnate de către părţi, pentru aplicarea prevederilor prezentului protocol sunt Agenția de informații geospațiale a apărării „General de divizie Constantin Barozzi” şi respectiv, aparatul de specialitate al Consiliului Județean Cluj.

**Cerinţe de securitate:**

**Art. 3.** - În aplicarea prevederilor prezentului protocol, între părţi ori structurile responsabile se transmit sau se comunică numai informaţii care sunt neclasificate, potrivit legii.

**Drepturile şi obligaţiile părţilor:**

**Art. 4.** – Ministerul Apărării Naţionale, prin Agenția de informații geospațiale a apărării „General de divizie Constantin Barozzi”, are următoarele obligaţii:

a) să pună la dispoziţia Consiliului Județean Cluj, în format digital, ortofotoplanurile realizate pentru întreg teritoriul administrativ al județului Cluj, în termen de 30 de zile de la data intrării în vigoare a prezentului protocol;

b) să informeze şi să pună la dispoziţia Consiliului Județean Cluj ortofotoplanurile şi variantele actualizate ce fac obiectul prezentului protocol, realizate până în anul 2030, în termen de 30 de zile de la solicitarea acestora.

**Art. 5.** - Consiliul Județean Cluj, are următoarele obligaţii:

a) să asigure Ministerului Apărării Naţionale, prin Agenția de informații geospațiale a apărării „General de divizie Constantin Barozzi” suporturile magnetice sau optice necesare pentru inscripţionarea ortofotoplanurilor care se pun la dispoziţie, împreună cu lista unităților administrativ-teritoriale de pe raza județului Cluj și limitele acestora, actualizate la momentul solicitării;

b) să pună la dispoziția autorităţilor administrației publice locale din comune, orașe și municipii situate pe raza județului Cluj ortofotoplanurile aferente unității administrativ-teritoriale în care autoritatea funcționează, pe bază de proces-verbal, cu respectarea obligațiilor prevăzute la lit. c)-e);

c) să asigure în relaţiile cu terţii, protecţia ortofotoplanurilor puse la dispoziţie;

d) să nu utilizeze ortofotoplanurile puse la dispoziţie în scopul obţinerii de avantaje economice sau comerciale, directe sau indirecte, Ministerul Apărării Naţionale păstrând toate drepturile de autor asupra acestora, în condiţiile Legii nr. 8/1996 privind dreptul de autor şi drepturile conexe, republicată, cu modificările și completările ulterioare;

e) să nu transmită altor persoane, cu excepția celor prevăzute la lit. b), cu titlu gratuit sau oneros, spre utilizare sau în oricare alt scop, ortofotoplanurile care fac obiectul prezentului protocol.

**Art. 6.** - În vederea îndeplinirii corespunzătoare a obligaţiilor ce le revin, potrivit prevederilor prezentului protocol, părţile convin să colaboreze prin:

a) întâlniri ale reprezentanţilor Ministerului Apărării Naţionale şi/sau ai Agenției de informații geospațiale a apărării „General de divizie Constantin Barozzi” şi ai Consiliului Județean Cluj, care să urmărească, atunci când este necesar, modul de implementare al prezentului protocol;

b) întâlniri ale reprezentanţilor structurilor responsabile sau ale experţilor desemnaţi de acestea, pentru consultări, schimb de experienţă şi rezolvarea operativă a problemelor curente, ori de câte ori este nevoie;

c) informarea reciprocă cu privire la îndeplinirea obligaţiilor ce le revin potrivit prezentului protocol.

**Divergenţe:**

**Art. 7.** - Eventualele divergenţe, referitoare la interpretarea sau aplicarea prevederilor prezentului protocol, vor fi rezolvate pe cale amiabilă, prin consultări între părţi, iar în cazul în care soluţionarea pe cale amiabilă nu este posibilă, de către instanţele de judecată, potrivit legii.

**Dispoziţii finale:**

**Art. 8.** - Prezentul protocol poate fi denunţat de către oricare dintre părţi, printr-o notificare scrisă, adresată celeilalte părţi. În acest caz, valabilitatea protocolului încetează de la data primirii notificării de către cealaltă parte.

**Art. 9.** - În cazul încetării valabilităţii protocolului, obligaţiile prevăzute la art. 6 lit. b)-e) din prezentul protocol subzistă.

**Art. 10.** - (1) Prezentul protocol intră în vigoare la data semnării de către ambele părţi.

(2) Prezentul protocol poate fi modificat şi/sau completat prin acte adiţionale.

(3) Prezentul protocol s-a încheiat în 2 (două) exemplare, câte unul pentru fiecare parte.

|  |  |  |
| --- | --- | --- |
| **MINISTRUL APĂRĂRII NAŢIONALE****VASILE DÎNCU** |  | **PREȘEDINTELE CONSILIULUI JUDEȚEAN CLUJ****ALIN TIȘE** |

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**